Cattos

Le cattos es le membros de un genere (Felis) de felinos a dimension minor o medie. Lor habitat original comprehende le major parte de Africa e le area al sud de 60° de latitude in Europa e Asia verso Indochina.

Le resultatos de studios genetic ha indicate que Felis, Otocolobus e Prionailurus divergeva ab un progenitor eurasiatic circa 6.2 milliones de annos retro, e que le species de Felis se separava 3,04 a 0,99 milliones de annos retro.

Iste genere include etiam le catto domestic. Le specie le plus micre de Felis es le catto a pedes nigre con un longitude de capite e corpore de 38 a 42 cm. Le plus grande es le chaus con un longitude de capite e corpore de 62 a 76 cm. 
Le species de Felis habita un grande varietate de areas, de paludes a desertos, e generalmente chassa rodentes, aves e altere parve animales, dependente de lor ambiente local.

Classification
Rango taxonomic
 genere 
Supertaxones
 classe Mammalia
 ordine Carnivora
 familia Felidae

Subtaxones
 specie Felis silvestris
 subspecie Felis silvestris catus
 specie Felis margarita
 specie Felis chaus
 specie Felis nigripes

 Referentias 

Categoria:Felidae